কী বলা যায় ভাবছিলাম, চীনের নতুন নেতা নির্বাচনকে কী বলা যায় ভাবছিলাম, কিছুক্ষণ আগে তা পেয়ে গেলাম তাই খবরটা দেরিতে তুললাম, পর্দা উঠল চীনের নতুন নেতৃত্বের, হ্যাঁ, পর্দাই তো ওঠে সব তো ঠিক হয়ে থাকে। চীনের রাষ্ট্রীয় সংবাদসংস্থার প্রধান কথা ছিল এবার ‘পরিবর্তন’ হবে। হ্যাঁ, পরিবর্তন হয়েছে — পলিটব্যুরোর ৯জন সদস্য নিয়ে আগে গঠিত হত কেন্দ্রীয় স্ট্যান্ডিং কমিটি এবার ৭জন সদস্য নিয়ে একমিটি গঠিত হয়েছে। এরাই চীনের সর্বোচ্চ নীতি নির্ধারক। আগে ছিল ‘সুপ্রিম নাইন’ এবার ‘সুপ্রিম সেভেন’। আরো একটা ‘পরিবর্তন’ হয়েছে চি জিনপিং (Xi Jinping) এবং লি কেসিঅং (Li Keqiang)ছাড়া অন্য ৫জন স্ট্যান্ডিং কমিটিতে একবারেই নতুন — এমনটি নাকি আগে কখনো হয়নি। আরেকটি ‘পরিবর্তন’ হয়েছে সম্ভবত আমি ঠিক নিশ্চিত নই, বিদায়ী সাধারণ সম্পাদক সাধারণত তিনিই মিলিটারি কমিশনের চেয়ারম্যান হয়ে থাকেন — সেভাবে হু জিনতাও(Hu Jintao)-এর যেখানে মিলিটারি কমিশনের চেয়ারম্যান হওয়ার কথা এবার মিলিটারি কমিশনের চেয়ারম্যান হয়েছেন নতুন সাধারণ সম্পাদক চি জিনপিং, অর্থাৎ রাষ্ট্রের প্রেসিডেন্টই হবেন এবার মিলিটারি কমিশনের প্রধান।